open-index/open-wikipedia-markdown huggingface dataset:
טקס פרסי אופיר לשנת 2000

**טקס פרסי האקדמיה לקולנוע ה-11** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-14 בנובמבר 2000 בסינרמה שבתל אביב. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

הטקס שודר בשידור חי בערוץ 2.

פרס על מפעל חיים הוענק לשחקן גבי עמרני ופרס על הישגים מקצועיים הוענק לצבי שפילמן.

את הטקס הנחה עידן אלתרמן, שגם התמודד על פרס שחקן המשנה. בין מגישי הפרסים בטקס: דני שטג, תומר שרון, דליק ווליניץ, משה איבגי, אקי אבני, אריה מוסקונה, מיקי קם, דליה שימקו.

## מועמדים
מקור:

## הערות שוליים

2000
קטגוריה:2000 בישראל
בית כנסת כורזין - תפארת ישראל

**בית הכנסת כורזין** (או בשמו הרשמי "בית כנסת תפארת ישראל") הוא בית כנסת ירושלמי, המשלב בסדר התפילות נוסח ספרדי ואשכנזי ומנגינות מכל העדות. בית הכנסת נמצא ברחוב כורזין 5 (פינת רחוב בצלאל) בשכונת שערי רחמים, חלק משכונת נחלאות בירושלים. במקורו, הוא שימש בית כנסת ליוצאי טורקיה.
## היסטוריה
בית הכנסת תפארת ישראל (נקרא בפי כל "בית כנסת כורזין" על שם הרחוב בו הוא שוכן) נוסד בשנות ה-50 על ידי קהילת יהודי "דיארבקיר" מטורקיה בשכונת נחלאות. הוא פעל כבית הכנסת של הקהילה עד שנסגר בשנת 2006 עקב מיעוט מתפללים.

## בית הכנסת המחודש
בית הכנסת לא היה פעיל במשך מספר שנים עד שבשנת 2009 מצאו צעירי נחלאות את המקום, שיפצו אותו, החיו אותו מחדש ויצרו סביבו קהילה המורכבת בעיקר מתושבי נחלאות והאזור. קהילת בית הכנסת מאופיינת ברובה באוכלוסייה דתית לאומית, רווקים ורווקות מה"ביצה" של נחלאות וזוגות צעירים לצד משפחות מרובות ילדים וותיקות יותר. 
בית הכנסת מתייחד בנוסח התפילה המשלב מזרח ומערב – נוסח אשכנז משולב עם הנוסח הספרדי – ירושלמי וגם מנגינות מנוסחים אחרים מתקבלים. בהתאמה, גם ספרי התורה בבית הכנסת חלקם ספרדים וחלקם אשכנזים. על פי אתר בית הכנסת, חברי הקהילה מעידים על עצמם כי מטרתם היא "ליצור קהילה ובית כנסת המבטאים את אחדות עם ישראל על כל גווניו" וכי "נוסח התפילה של בית הכנסת משקף את הגוונים המיחדים את עם ישראל בשובו אל ארצו וכולל ניגונים מכל העדות (ספרדים, אשכנזים, תימנים)". בריאיון עם מי שייסד את בית הכנסת המחודש ומשמש גם כגבאי ומנהל הקהילה אהרון דרמון, הוא מספר שעם הקמתו מחדש של בית הכנסת, קשה היה להשלים מניין והיום הקהילה מונה מאות אנשים ובית הכנסת מתמלא כל שבת. 
בבית הכנסת מתקיימות תפילות בשבתות ובחגים, כמו גם פעילויות שונות, דתיות וחברתיות שיוזמת הקהילה. מעבר לשילוב הנוסחים, קהילת בית הכנסת נוהגת לשלב ילדים בחלק מהתפילות, לעשות קידוש קהילתי בראש חודש, סיורים מאורגנים בשכונת נחלאות וקידוש שמחת תורה עם מאות אנשים.
שמאל|ממוזער|250px|בית כנסת כורזין
שמאל|ממוזער|250px|בית כנסת כורזין

## קישורים חיצוניים

* 
* בית הכנסת באתר הסיורים "נחלאות"
* קבוצת הפייסבוק של הקהילה
* סמטאות, המגזין של נחלאות, גיליון מספר 5, עמוד 16-17

## הערות שוליים

כורזין - תפארת ישראל
הספרייה והמוזיאון הנשיאותיים על שם הארי טרומן

**הספרייה והמוזיאון הנשיאותיים על שם הארי טרומן** (באנגלית: The **Harry S. Truman Presidential Library and Museum**) הם הספרייה והמוזיאון הנשיאותיים העוסקים בהנצחת נשיאה ה-33 של ארצות הברית, הארי טרומן (1953-1945). המקום הוא גם מקום מנוחתו של טרומן. זאת הספרייה הראשונה להבנות ולהיווצר לפי חוק הספריות הנשיאותיות בארצות הברית שנחקק בשנת 1955. הספרייה והמוזיאון נמצאים באינדפנדנס, מיזורי בארצות הברית.

## היסטוריה
הספרייה והמוזיאון הוקמו ב-16 ביוני 1957 באינדפנדנס שבמיזורי. בטקס חניכת המקום נכחו הנשיאים לשעבר הרברט הובר והארי טרומן, נשיא בית המשפט העליון של ארצות הברית ארל וורן והגברת הראשונה לשעבר אלינור רוזוולט. ב-11 בדצמבר 2006, נאם במקום קופי אנאן את נאומו האחרון כמזכ"ל האומות המאוחדות.
[ממוזער|[נשיא ארצות הברית|הנשיא הארי טרומן|ימין]]

## פעילותו של טרומן בספרייה והמוזיאון
טרומן השתתף באופן פעיל בפעילויות הספרייה ונהג להיפגש עם עיתונאים ותלמידים שהגיעו למקום. הוא ביקר במקום פעמים רבות עד למותו ולעיתים קרובות היה מגיע לפני צוותי העיתונות ודאג לתת הדרכה ולענות על השאלות תוך כדי שהוא מציג את עצמו כנשיא ארצות הברית לשעבר הארי טרומן.

בין המבקרי המוזיאון ניתן למנות את הנשיאים דווייט אייזנהאואר, הרברט הובר, לינדון ג'ונסון, ריצ'רד ניקסון וג'ון קנדי. בין המבקרים הידועים שביקרו במוזיאון ניתן למנות את רוברט קנדי, דין אצ'יסון וג'ינג'ר רוג'רס.

## תערוכות ותוכניות
במוזיאון שתי קומות ובהן תצוגה המתעדת את חייו של הנשיא באמצעות תצלומים, חפצים, מסמכים, מזכרות, קטעי סרטים וסרט על חייו של טרומן.

ההעתק של החדר הסגלגל בזמן כהונתו של טרומן נמצא במוזיאון והוא נתן השראה לעיצוב החדר הסגלגל במהלך כהונותם של הנשיאים ג'רלד פורד, לינדון ג'ונסון, ג'ימי קרטר, ג'ורג' הרברט ווקר בוש, רונלד רייגן וביל קלינטון.

## ראו גם
* הארי טרומן

## קישורים חיצוניים

*
[ימין|ממוזער|[המזכיר הכללי של האומות המאוחדות קופי אנאן נואם את נאומו האחרון בתפקידו בספרייה הנשיאותית על שמו של טרומן, 2006]]

קטגוריה:ערכים שבהם תבנית בריטניקה אינה מתאימה
טרומן
קטגוריה:מיזורי: מבנים
קטגוריה:הנצחת הארי טרומן
ג'יימס קרונין

**ג'יימס וואטסון קרונין** (באנגלית: **James Watson Cronin**; 29 בספטמבר 1931 – 25 באוגוסט 2016) היה פיזיקאי אמריקאי, חתן פרס נובל לפיזיקה לשנת 1980.

## ביוגרפיה
קרונין נולד בשיקגו, באילינוי שבארצות הברית. אביו, ג'יימס פארלי קרונין, היה סטודנט באוניברסיטת שיקגו. לאחר שקיבל האב את הדוקטורט שלו, עברה המשפחה לאלבמה, ובשנת 1939 עברה לדאלאס שבטקסס, שם קיבל האב את הפרופסורה שלו מטעם האוניברסיטה המתודיסטית הדרומית (Southern Methodist University). לאחר לימודיו התיכוניים, נשאר קרונין בדאלאס, ולמד גם הוא באוניברסיטה המתודיסטית הדרומית, וקיבל מטעמה תואר ראשון בפיזיקה ובמתמטיקה ב-1951.

לאחר מכן חזר קרונין לאילינוי כדי ללמוד באוניברסיטת שיקגו, שם למד אצל זוכי פרס נובל רבים, כמו אנריקו פרמי, מריה גופרט-מאייר ומארי גל-מאן.

לאחר קבלת הדוקטורט שלו, בשנת 1955, הצטרף קרונין לקבוצתם של רודני קול ואורסטה פיצ'יוני במעבדה הלאומית ברוקהייבן. בתקופה זו הכיר את ואל פיץ', אשר הביאו ב-1958 לאוניברסיטת פרינסטון. בשנת 1980 זכו השניים בפרס נובל לפיזיקה, על גילוי ההפרה של עקרונות סימטריה בסיסיים בהתפרקות של מזוני K נייטרליים משנת 1964. גילוי זה תרם לתאוריה של המפץ הגדול.

קרונין היה נשוי לאנט מרטין עד למותה ב-2005. מנישואים אלה נולדו לו שתי בנות ובן. בשנת 2006 נישא לקרול צ'מפלין, לה היה נשוי עד למותו בסיינט פול שבמינסוטה, בגיל 85.

## קישורים חיצוניים

* 
* 

## הערות שוליים

קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:פיזיקאים אמריקאים
קטגוריה:עמיתים זרים בחברה המלכותית
קטגוריה:חברי האקדמיה הלאומית למדעים של ארצות הברית
קטגוריה:חברי החברה הפיזיקאית האמריקאית
קטגוריה:זוכי המדליה הלאומית למדעים
קטגוריה:סגל אוניברסיטת שיקגו
קטגוריה:בוגרי האוניברסיטה המתודיסטית הדרומית
קטגוריה:בעלי תואר דוקטור מאוניברסיטת שיקגו
קטגוריה:אמריקאים שנולדו ב-1931
קטגוריה:אמריקאים שנפטרו ב-2016
אורסטיס

[ממוזער|מפה של [מוקדון: אזור אורסטיס ממוקם בין המחוזות המערביים יותר של הממלכה.]]
**אורסטיס** (ביוונית: **Ὀρεστίς**) היה אזור במוקדון העתיקה, המקביל פחות או יותר ליחידה האזורית קסטוריה, הממוקמת במערב מקדוניה.

## היסטוריה
השם "אורסטיס" מגיע מהשבט "אורסטאי" שגר באזור. משמעות השם היא "הרריים" או "הררי". סטראבון טוען שהאזור קרוי על שם אורסטס, שנמלט אליו לאחר שרצח את אמו קליטמנסטרה. אפיאנוס טוען שמוצאם של מלכי השושלת הארגיאדית מאזור זה, אולם דעה זו אינה מקובלת במיוחד. התושבים המקומיים חיו במשך מאות שנים בשבטים נפרדים, ורק במהלך המלחמה הפלופונסית ידוע לנו על התאגדות מסודרת כלשהי שלהם תחת מלך בשם אנטיוכוס. אזור אורסטיס נכבש בידי מלכי מוקדון במהלך המאה ה-4 לפנה"ס, ובימיו של פיליפוס השני, מלך מוקדון, בני אורסטיס כבר מילאו תפקידים חשובים בחצר המלוכה. פאוסניאס, מי שרצח את פיליפוס, היה בעצמו בן אורסטיס. המצביא קרטרוס, שהיה אחד מידידיו הקרובים ביותר של אלכסנדר הגדול, היה בן אורסטיס, וכן הדיאדוכים: פרדיקס, אלקטס וסלאוקוס הראשון.

בשנת 196 לפנה"ס, לאחר המלחמה המוקדונית השנייה, העניקה הרפובליקה הרומית עצמאות לשבטי אורסטיס.

## הערות שוליים

קטגוריה:העת העתיקה
קטגוריה:יוון: גאוגרפיה
צפון יורק

**צפון יורק** (באנגלית: **North York**) הוא מחוז שמוזג אל תוך טורונטו, באונטריו שבקנדה. הוא כולל את החלק המרכזי של הקטע הצפוני של טורונטו. על פי מפקד האוכלוסין של 2011, האוכלוסייה במחוז מונה 655,913 נפשות. עד 1998, הוא היה המחוז השני בגודלו מתוך שש עיריות שהרכיבו את המטרופולין של טורונטו. צפון יורק, הוא אחד האזורים המגוונים ביותר של טורונטו ומכיל אוכלוסיות עניות ועשירות.

## היסטוריה
**העיירה צפון יורק** הוקמה ב-13 ביוני 1922 מתוך החלק הכפרי של היישוב יורק. צפון יורק עברה תהליך עיור מהיר והפכה ל**רובע של צפון יורק** ב-1967. ב-14 בפברואר 1979, היא הפכה להיות **עיר**. כדי להנציח קבלת המעמד של עיר ביום ולנטיין הקדוש, העיר אימצה את הססמה "העיר עם הלב". ב-1998 צורפה העיר אל תוך טורונטו עם 5 קהילות נוספות. 

## דמוגרפיה
צפון יורק הוא מחוז רב תרבותי עם גיוון גדול מאוד. ב-2006, 57% מתושבי צפון יורק נולדו מחוץ לקנדה, ו-52% סווגו כמיעוט נראה:
* סינים - 14%
* דרום אסייתים - 10%
* שחורים - 9%
* ערבים/מערב אסייתים - 5%
* פיליפינים - 4%
* אמריקה הלטינית - 4%
* קוריאנים - 3%
* דרום מזרח אסייתים - 2%
* אחרים - 2%
בצפון יורק יש מגוון שכונות בהן חיים אנשים של מתרבויות שונות.

## הכלכלה
[ממוזער|300x300 פיקסלים|תמונה של [רחוב יאנג במרכז צפון יורק סמוך למרכז לאמנויות של טורונטו ולהנהלת בתי הספר של טורונטו.]]
צפון יורק הוא אחד המחוזות העיקריים בו ממוקמים תאגידים באזור. הקטע של כביש 401 אשר חוצה את צפון יורק, הוא הקטע העמוס ביותר של כביש מהיר בצפון אמריקה ונוסעים מעל 400,000 כלי רכב ביום. תחנת פינץ' הממוקמת במחוז משרתת כ-100,000 אנשים ביום.

## קישורים חיצוניים

* 

## הערות שוליים

קטגוריה:טורונטו
קטגוריה:יישובים שהוקמו ב-1922
טאייטו

**טאייטו** או **טָאיטוֹ** (ביפנית: **台東区**) הוא אחד מ-23 הרבעים של טוקיו אשר יחדיו מהווים את לבה של טוקיו, בירת יפן. הרובע נמצא בחלק הצפון מזרחי של העיר ומשתרע על שטח של כ-10 קמ"ר בלבד - הקטן ביותר מכל רבעיה של טוקיו. הוא מוקף ברבעים המיוחדים צ'יודה, בונקיו, אראקווה, סומידה וצ'ואו. נכון למאי 2015 מנתה אוכלוסייתו 186,276 נפש.

## היסטוריה
הרובע המיוחד טאייטו נוסד ב-15 במרץ 1947. 

בתקופת אדו היה זה באזור זה רובע התענוגות **יושיווארה** (吉原), שנוסד על ידי שוגונות טוֹקוּגאוַוה בשנת 1617 כאזור תחום לפעילות זנות, שנאסרה במקביל בשאר חלקי העיר. בהדרגה הפך האזור למרכז שוקק של עסקים ושעשועים. הרובע נפגע קשות בשרפה בשנת 1913 וכמעט נהרס כליל ברעידת אדמה בשנת 1923, אך בתי הבושת הממוסדים שבו המשיכו להיות פעילים עד להוצאת הזנות ביפן מחוץ לחוק, בשנת 1958.

## אתרים מיוחדים

באזור **אסקוסה**, שנמצא במזרח הרובע, השתמר חלק מאופיו של הרובע בעבר. האזור, שנפגע קשות במהלך מלחמת העולם השנייה ושוקם, בנוי רחובות צרים וסמטאות ויש בו מתחמי בילוי רבים. 

**[[מקדש סנסו-ג'י]]**, שנמצא באסקוסה, נוסד בשנת 645. זהו המקדש העתיק ביותר בטוקיו ואחד ממקדשי השינטו המפורסמים ביותר.   

**[[פארק אואנו]]** הוקם בשנת 1873 על אדמות שהיו שייכות בעבר למקדש קאניי-ג'י, שנוסד בשנת 1625. בהיותו אחד מהגנים הציבוריים הראשונים של יפן, הוא הוקם ברוח מערבית תוך השאלה והטמעה של שיטות עבודה בינלאומיות שאפיינו את תקופת מייג'י המוקדמת. 

אזור **אואנו** הוא גם משכנם של כמה מוזיאונים חשובים:
* **[[המוזיאון הלאומי של טוקיו]]**, שנוסד בשנת 1872, הוא הוותיק והגדול מבין המוזיאונים הלאומיים ביפן ואחד מהמוזיאונים לאמנות הגדולים בעולם. בשנת 1882 עבר למשכנו הנוכחי. המוזיאון כולל את אחד האוספים הגדולים והטובים ביותר של אמנות וארכאולוגיה ביפן, הכולל מעל 110,000 פריטים, מהם 87 אוצרות לאומיים. בכל זמן נתון מוצגים במוזיאון כ- 4,000 פריטים שונים מאוסף המוזיאון, בנוסף לתערוכות מתחלפות שונות. 
* **[[מוזיאון האמנות המטרופוליני של טוקיו]]**
* **מוזיאון המדע הלאומי של יפן**
* **[[המוזיאון הלאומי לאמנות מערבית]]**

**[[גן החיות של אואנו]]** נפתח לראשונה בשנת 1882 והוא גן החיות העתיק ביותר ביפן.

## גלריית תמונות

קובץ:Ueno park.jpg|פריחת הדובדבן בפארק אואנו
קובץ:Hozomon and pagoda, Sensoji Temple, Asakusa, Tokyo.jpg|מקדש סנסו-ג'י ב**אסקוסה**
קובץ:View of mikoshi from sensoji Sanja Matsuri 2006-3.jpg|חגיגות סנג'ה מָאטסוּרִי במקדש סנסו-ג'י
קובץ:Tokyo National Museum, Honkan 2010.jpg|המוזיאון הלאומי של טוקיו ברובע טאייטו


## קישורים חיצוניים

* 

* אתר המוזיאון הלאומי של טוקיו 
* אתר מוזיאון המדע הלאומי של יפן 
* אתר מוזיאון המטרופולין של טוקיו לאמנות 
* אתר המוזיאון הלאומי לאמנות מערבית 

קטגוריה:טוקיו: רבעים
מבוא שילה

**מבוא שילה** הוא בסיס צבאי בשומרון. הבסיס החל את דרכו בתור היאחזות נח"ל בשם **נח"ל גבעת אדומה** שהוקמה בשנת 1976. בשנת 1980 הפכה ההיאחזות לבסיס צבאי.

## היסטוריה
ב־29 ביוני 1976 אישרה ועדת השרים להתיישבות הקמת שתי היאחזויות נח"ל, אחת מהם באל-מוע'ייר.

היאחזות מבוא שילה הוקמה ב־26 אוגוסט 1976 (ל' אב ה'תשל"ו) צפונית לכוכב השחר ליד חורבת ג'יבעית. טקס העלייה לקרקע נערך ב־21 בספטמבר 1976. באוקטובר 1976 תואר בעיתון כ"מאחז חדש, שהוא עדיין מחנה אוהלים עם ראשיתם של מבנים קשים יותר".

ועדת השמות הממשלתית קבעה למקום את השם נח"ל גבעת אדומה על שם הכפר דומא הסמוך.

במרץ 1980 הוחלט שלא לאזרח את ההיאחזות, וביולי 1980 עזב גרעין הנח"ל האחרון. ההיאחזות הפכה למפקדת עוצבת עמוד האש (א"א 215) של חיל התותחנים, שעברה מסיני יחד עם אוגדה 162 כחלק ממבצע רמון לפינוי חצי האי.

המחנה נקרא "מחנה יאיר" על שם סגן מפקד אגד 215 סא"ל יאיר זינר שנהרג במהלך תרגיל מלחמת לבנון הראשונה.

כיום משמש הבסיס את כוחות צה"ל המבצעים פעילות ביטחון שוטף באזור. חלק מהבסיס נטוש.

לאחר רצח מלאכי רוזנפלד באזור הקימו תושבים מהאזור מאחז במקום, וקראו לו מלאכי השלום לזכר שלום (שולי) הר-מלך ומלאכי רוזנפלד, שנרצחו בכביש הסמוך, בשני פיגועים בהפרש של 12 שנים זה מזה.

## אסונות באזור
9 בדצמבר 1985 אירעה בבסיס שרפה שבה נספו שמונה חיילים.

ב-22 באפריל 1990, התנגשו שני מסוקי יסעור במהלך טיסת אימון וצנחו בוערים למרגלות הבסיס. בתאונה זו נספו שבעה אנשי צוות אוויר.

בכביש אלון, באזור הבסיס, אירעו שלושה פיגועי ירי: ב־5 במאי 2003 נהרג בפיגוע ירי גדעון ליכטרמן תושב אחיה, בא' באלול תשס"ג (29 באוגוסט 2003) נרצח שלום (שולי) הר-מלך, ובי"ג בתמוז תשע"ה (30 ביוני 2015) נרצח מלאכי רוזנפלד.

## הערות שוליים

קטגוריה:היאחזויות נח"ל
קטגוריה:בסיסי צה"ל ביהודה ושומרון
קטגוריה:חיל התותחנים הישראלי
קטגוריה:השומרון
קטגוריה:גוש שילה
קטגוריה:מועצה אזורית מטה בנימין
קשקאיש

**קשקאיש** (פורטוגזית: **Cascais**) היא רשות מקומית (município) במרכז פורטוגל, ומהווה פרבר יוקרה של הבירה ליסבון וגם אתר חוף ים מבוקש.

## גאוגרפיה
קשקאיש שוכנת במערב שפך נהר טאגוש (Tagus), בין רכס סינטרה (Sintra) לאוקיינוס האטלנטי, כ-30 קילומטר מערבית לבירה ליסבון.

## היסטוריה
קשקאיש הייתה כפר דייגים עד שנת 1364 בה ניתן לה מעמד של עיר. נראה שבתקופה זו גם נבנתה הטירה של קשקאיש. 

הפיכתה של קשקאיש לאתר תיירות ואזור מגורים יוקרתי החלה ב-1879 כאשר לואיש מלך פורטוגל בנה בה את ארמון הקיץ שלו.

## ערים תאומות

* 

## קישורים חיצוניים

* 
* סיור ארכיטקטוני בקשקאיש
* אתר התיירות המקומי (אנגלית)
* 

קטגוריה:פורטוגל: יישובים
פיל היל

**פיליפ (פיל) טול היל הבן** (באנגלית: ; 20 באפריל 1927 - 28 באוגוסט 2008) היה נהג מרוצים אמריקאי. זכה באליפות הפורמולה 1 בעונת 1961 וניצח 3 פעמים במרוץ 24 השעות של לה מאן ו-3 פעמים במרוץ 12 השעות של סברינג.

## קריירת מרוצים
היל נולד בפלורידה, מיאמי וגדל בסנטה מוניקה, קליפורניה בה חי עד למותו. בין השנים 1945 ל-1947 למד לתואר במנהל עסקים באוניברסיטת דרום קליפורניה, אך עזב את הלימודים לפני סיומם והחל לעבוד כמכונאי בקבוצות מרוץ. במרץ 1958 זכה יחד עם פיטר קולינס במרוץ 12 השעות של סברינג. ביוני זכה ביחד עם אוליבר גנדביין במרוץ 24 השעות של לה מאן לאחר שנהג במרבית הלילה בתנאים קשים תחת גשם כבד ויולי השתתף בגרנד פרי צרפת, מרוץ הבכורה שלו בפורמולה 1, כשהוא נוהג בקבוצת מזארטי. באותה שנה. הצמד ניצח שוב את המרוץ בשנים 1961 ו-1962.
[ממוזער|ימין|היל נוהג בפרארי 250TR במהלך [מרוץ 24 השעות של לה מאן (1958)]]
בעונת 1959 הצטרף לקבוצת פרארי, במהלכה הגיע שלוש פעמים לפודיום וסיים רביעי באליפות הנהגים. באותה שנה ניצח בפעם השנייה במרוץ 12 השעות. בעונתו השנייה השיג את ניצחון הבכורה, כשסיים ראשון את הגרנד פרי האיטלקי. בעונת 1961 ניצח בגרנד פרי הבלגי. הניצחון מיקם אותו במקום השני, אחרי וולפגנג פון טריפס בן קבוצתו, כשנותרו רק שני מרוצים לסיום העונה. תאונה קטלנית שאירעה במהלך הגרנד פרי האיטלקי הובילה למותו של פון טריפס, יחד עם 15 צופים שהיו בקהל באותה עת. פיל, שניצח בתחרות, זכה באליפות. הוא רשם גם זכייה כפולה במרוצי הסיבולת בלה-מאן ובסברינג והשיג ניצחון נוסף בלה-מאן גם בשנה שלאחר מכן.

בסיום עונת 1962 עזב את קבוצת פרארי והצטרף לקבוצת ATS, שהוקמה שנה קודם על ידי פורשי פרארי. במהלך העונה סיים רק מרוץ אחד ולא צבר נקודות. בעונת 1964 נהג עבור קבוצת קופר ובסיומה פרש מתחרויות פורמולה ועבר להתחרות בקטגוריות מכוניות ספורט עד לפרישתו הסופית בשנת 1967.

## לאחר הפרישה
לאחר שפרש מתחרויות הרכב הקים יחד עם קן ווהן את חברת "היל וווהן", שעסקה בשחזור כלי רכב קלאסיים. העסק הצליח מאוד במהלך שנות ה-70 וזכה במספר פרסים. היל היה שותף בעסק על לשנת 1995.

בנוסף, שימש כפרשן בתוכנית הספורט של ערוץ ABC וכתב פעמים רבות במגזין הרכב "Road & Track". הכתבות עסקו בעיקר בדגמים ומרוצים היסטוריים. היל שימש שופט בתחרות המכוניות הקלאסית המתקיימת מדי שנה בפבל ביץ', קליפורניה.

היל היה נשוי לאלמה שעימה הביא לעולם שלושה ילדים: דרק, ונסה וג'ניפר. בנו, דרק, התחרה באליפות העולם בפורמולה 3000 בין השנים 2001–2003, אך נאלץ לפרוש עקב מחלתו של אביו.

באוגוסט 2008 נלקח על ידי משפחתו לסיור במוזיאון מכוניות המרוץ ההיסטורי במונטריי, קליפוניה ולאחריו אושפז בבית החולים בעיר. מספר ימים לאחר מכן נפטר בעקבות סיבוך שנגרם ממחלת פרקינסון שממנה סבל.

## לקריאה נוספת

* Hill, Phil. 2010. ***Phil Hill: A Driving Life***. David Bull Publishing. 192 Pages.
* Nolan, William F. 1997. ***Phil Hill, Yankee Champion: First American to Win the Driving Championship of the World***. Brown Fox Books. 280 Pages.


## קישורים חיצוניים

* 
* 

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:נהגי מכוניות מרוץ אמריקאים
קטגוריה:נהגי פורמולה 1
קטגוריה:אלופי פורמולה 1
קטגוריה:נהגי קבוצת פרארי
קטגוריה:מתחרים במרוץ 24 השעות של לה מאן
קטגוריה:חברי היכל התהילה של הפדרציה הבין-לאומית לרכב
קטגוריה:אמריקאים שנולדו ב-1927
קטגוריה:אמריקאים שנפטרו ב-2008
600-609 לפנה"ס

**שימו לב: ערך זה מכיל אירועים מן השנים 609 - 600 לפנה"ס**

## אירועים ומגמות
* 609 לפנה"ס – הבבלים מביסים את צבא אשור שנשלט על ידי מלך אשור האחרון, אשור–אובליט השני וכוכבשים את חרן
* 609 לפנה"ס – יאשיהו מלך יהודה, מת בקרב מגידו נגד צבא פרעה נכו מלך מצרים
* 609 לפנה"ס – אזור ארץ ישראל עובר לשליטת ממלכת מצרים לאחר קרב מגידו
* 607 לפנה"ס – מותו של המלך קואנג משושלת ג'ואו של סין
* 605 לפנה"ס – קרב כרכמיש: יורש העצר של בבל נבוכדנאצר השני מביס את צבא מצרים אשר נשלט על ידי מלך מצרים פרעה נכו מה שמאפשר את אבטחת כיבוש אשור על ידי בבל
* 605 לפנה"ס – אזור ארץ ישראל חוזר לשליטת ממלכת בבל לאחר קרב כרכמיש
* 605 לפנה"ס – נבוכדנאצר השני, אשר שימש בתור יורש העצר, מחליף את אביו נבופלאסר ומתמנה למלך בבל
* 603 לפנה"ס – החל למלוך סאדיאטס על ממלכת לידיה
* 600 לפנה"ס – ייסוד העיר מרסיי שבצרפת על ידי היוונים
* 600 לפנה"ס – ייסוד מילאנו על ידי הקלטים סביב שנה זו
* 600 לפנה"ס – ייסוד קפואה
* 600 לפנה"ס – איזמיר נבזזת ונהרסת
* 600 לפנה"ס – נבוכדנצר השני בונה את הגנים התלויים של בבל
* 600 לפנה"ס – תקופת הפיסול ביוון הארכאית מתחילה ביוון העתיקה
* 600 לפנה"ס – קורוס שנוצר בשנה זו נמצא עתה במוזיאון המטרופוליטן לאמנות שבניו יורק, ארצות הברית
* 600 לפנה"ס – מקדש ארטמיס שבקורפו נבנה
* 600 לפנה"ס – ייסוד העיר פומפיי
* 600 לפנה"ס – הזורואסטריות נעשית פופולרית בפרס
* 600 לפנה"ס – תחילת בנייתו של התל בקהוקיה
* 600 לפנה"ס – האטרוסקים לוכדים את ההתיישבות ברומא והופכים אותו למרכז מסחר משגשג
* 600 לפנה"ס – אתונה סובלת מבעיה חברתית חמורה
* 600 לפנה"ס – הסדר הדורי והסדר האיוני מתפתחים
* 600 לפנה"ס – מערכת קלנדרית מופיעה באזורים בעלי השפעה אולמקית חזקה במסו–אמריקה

## אנשים משמעותיים
* 605 לפנה"ס – מותו של נבופלאסר, השליט הראשון של האימפריה הנאו–בבלית
* 600 לפנה"ס – לידתו של כנבוזי הראשון מלך אנשאן, ראש הממלכה האחמנית ואביו של כורש הגדול
* 600 לפנה"ס – תאלס איש מילטוס, פילוסוף יווני

## קישורים חיצוניים

*
קטגוריה:המאה ה-7 לפנה"ס
כריסטה ברן

**כריסטה ברן **לבית דנר (בגרמנית: **Christa Beran**; 1922 – 1992) הייתה אוסטרית שקיבלה את התואר "חסידת אומות העולם" בשנת 1985.

כריסטה סייעה לאדית האן בר, יהודיה אוסטרית מווינה, להשיג דרכון ארי מזויף על מנת למנוע את גירושה לפולין.

כריסטה נתנה לאדית תעודת טבילה, את תעודת הסטודנט שלה ואת מכסת בולי המזון שהבטיחו לאדית הקצבת מזון. כריסטה דיווחה למשטרה שהיא איבדה את מסמכיה ב-29 ביולי 1942 בעת שיט על הדנובה. אדית האן נטלה את זהותה של כריסטה, עברה למינכן ושרדה את המלחמה בגרמניה כפועלת כפייה בחוות אספרגוס באוסטרבורג  בצפון מזרח גרמניה ובחברה מסחרית באשרסלבן . לאחר מכן נישאה לגרמני והתיישבה בעיר ברנדנבורג אן דר האוול.

## קישורים חיצוניים
* 
* אגנס גרונוולד-שפיר: שינדלר השני: למה אנשים בחרו להציל יהודים בשואה

קטגוריה:אוסטריות חסידות אומות העולם
קטגוריה:ילידות 1922
קטגוריה:אוסטרים שנולדו ב-1922
קטגוריה:נפטרות ב-1992
קטגוריה:אוסטרים שנפטרו ב-1992
אירנה הרנד

ממוזער|שלט הרחוב לזכר אירנה הרנד ברובע וידן בווינה-Wieden
**אירנה הרנד** (בגרמנית: **Irene Harand**; 6 בספטמבר 1900 – 3 בפברואר 1975) הייתה ציירת אוסטרית, פעילת זכויות אדם, פעילה נגד אנטישמיות וחסידת אומות עולם.

## ביוגרפיה
הרנד נולדה להורים קתולים בווינה וארגנה מחאות נגד רדיפות היהודים על ידי גרמניה הנאצית. היא ייסדה את ארגון *Weltbewegung gegen Rassenhass und Menschennot* (תנועה עולמית נגד שנאה על רקע גזעני וסבל אנושי) בשנת 1933 והייתה פעילה בקמפיין במסגרת זו ברחבי אירופה לפני מלחמת העולם השנייה.

הרנד לא התנגדה לשלטונו האוסטרופשיסטי של אנגלברט דולפוס ולמפלגת חזית המולדת האוסטרית בראשה עמד, אך לחמה באנטישמיות ובנאציזם. כדי להתנגד לספרו של אדולף היטלר מיין קאמפף ("מלחמתי"), כתבה הרנד ספר בשם "מלחמתו: תשובה להיטלר מאירנה הרנד".

כאשר גרמניה הנאצית פלשה לאוסטריה ב-1938, הייתה הרנד בסיבוב הרצאות בלונדון וכך ניצלה מכיוון שהנאצים קבעו מחיר על ראשה - 100,000 רייכסמארק. לאחר מכן היגרה לארצות הברית, שם הקימה את הפורום האוסטרי, אשר לאחר המלחמה היה הבסיס לפורום התרבות האוסטרי , בראשו עמדה.

ב-1969 קיבלה הרנד את תואר הכבוד חסידי אומות העולם מיד ושם בשם מדינת ישראל על התנגדותה לנאצים ולאנטישמיות. הרנד מתה בניו יורק ב-1975 ונקברה ברובע זימרינג  בווינה. בשנת 2008 נקראה על שמה כיכר ברובע וידן  בווינה.

## ראו גם
* האנטישמיות
* פורום התרבות האוסטרי .

## קישורים חיצוניים

* פורום התרבות האוסטרי בניו יורק
* מאמר על איירין הרנד (גרמנית)
* מאמר על איירין הרנד מתוך בעיתון השוודי Dagens Nyheter 
* ביוגרפיה של איירין הרנד באמזון 
* 
* 
* 
* 
* 

## הערות שוליים

קטגוריה:אוסטריות חסידות אומות העולם
קטגוריה:ילידות 1900
קטגוריה:אוסטרים שנולדו ב-1900
קטגוריה:נפטרות ב-1975
6,000,001

"**6,000,001**" היא סדרת הדפסים מאת האמן הישראלי משה הופמן. הסדרה, המונה עשרה חיתוכי-עץ, עוסקת בנושא השואה.

## היסטוריה
משה הופמן, ישראלי ניצול שואה יליד הונגריה, יצר בשנת 1967 סדרה של עשרה חיתוכי עץ העוסקים בנושא השואה. העבודות הודפסו על ניירות בריסטול לבן בסטודיו של האמן בירושלים. הדפסים אלו, שהודפסו מפלטות בגודל של כ-60x80 ס"מ, הם מן הגדולים ביותר שיצר האמן בחייו. הסדרה הוצגה לראשונה בשנת 1974 בתערוכה שנערכה בעקבות מלחמת יום הכיפורים בבית האמנים בירושלים. אחד מעותקי הסדרה נתרם על ידי האמן לאוסף סדנת ההדפס ירושלים. חלק מן הסדרה הוצג בתערוכה "חיתוך העץ בישראל 1986-1920" (1986), שהתקיימה בסדנת ההדפס ירושלים וכן הוצגה במלואה בתערוכה הרטרוספקטיבית של הופמן במוזיאון ישראל (1997).

בעבודות בולט השימוש באיקונוגרפיה נוצרית. הדבר מתבטא בתיאורי צליבה ובשימוש בהילות. בהדפס MH-128, לדוגמה, מעוטרים ראשי היהודים במסדר בהילות כדוגמת קדושים נוצריים. גדעון עפרת הצביע על שלוש גישות ייצוג שונות בעבודות - ריאליזם, תיאור אלגורי והפשטה. המעורבות זו בזו. בהדפס MH-124, לדוגמה, הופך התיאור הריאלי של הסלקציה לתיאור אלגורי, על ידי עיצובו בצורה של צלב.

הופמן פירש בטקסט אוטוביוגרפי את ה"אחד" בשמה של הסדרה - 6,000,001 - כביטוי למותו של האל ואת אובדן האמונה של האדם. יהודית שפיצר תיארה את סדרה זו כביטוי מאשים כנגד הדת וכנגד האל עצמו.

העותקים מן הסדרה נמצאים באוסף סדנת ההדפס ירושלים ובאוסף יד ושם.

## הדפסי הסדרה

## הערות שוליים

קטגוריה:הדפס ישראלי
קטגוריה:הדפסי עץ
קטגוריה:השואה באמנות
קטגוריה:יצירות משנת 1967
נתן לס

**נתן לס** (1905 – 7 ביוני 2000) היה רופא, מהאלרגולוגים הראשונים בארץ ישראל. מייסד ומנהל היחידה למחלות אלרגיה בבית החולים הדסה בתל אביב.

## ביוגרפיה
לס נולד בווילנה שבליטא, בנם של שרה וזכריה. הוא היה פעיל בתנועה הציונית והיה מראשי התנועה פרחי ציון. ב-1930 החל את לימודי הרפואה באוניברסיטת ברלין, המשיך באוניברסיטאות פרנקפורט, פרייבורג, מינכן וסיים באוניברסיטת אוניברסיטת וינה, בשנת 1935. ב-1932 שהה מספר חודשים בארץ ישראל.

ב-1935 התחתן עם רופאת שיניים, שרה. בהמשך נולדו ילדיהם - יורם ונורית. באותה השנה, עלה לס לארץ ישראל והחל לעבוד כמתנדב בבית החולים הדסה בתל אביב. בסוף שנות השלושים התמחה במחלות אלרגיות במרפאה לאלרגיה של קופת חולים כללית, ברחוב מזא"ה בתל אביב. באפריל 1942 פתח את היחידה "למחלות אלרגיה" בבית החולים הדסה בתל אביב.

במלחמת העולם השנייה היה סגנו של ד"ר אריה אלוטין בארגון "גדוד הרופאים לשעת חרום".

ב-8 במרץ 1949 ייסד ביחד עם ד"ר משה גוטמן את **"החברה הישראלית לאלרגולוגיה"**. לס היה היושב ראש השני משנת 1956 עד 1958. עיקר פעילותה של החברה היה קליני ולא מדעי, הצטרפו לחברה רשימה גדולה של חברים שאינם מומחים באלרגולוגיה. הרשימה כללה את רוב מנהלי המחלקות בבית החולים הדסה בירושלים ;באותה התקופה הטיפול במחלות אלרגיה היה חדשני וראשוני. מיום פתיחת המרפאה האלרגית ועד סוף שנת 1971 נתקבלו במרפאה 11,406 חולים חדשים. פרט למחלות האלרגיות הרגילות, כגון: קצרת, נזלת כרונית, ואורטיקריה עסקה המרפאה בבעיות מיוחדות, כגון: בדיקת קאסוני במחלת אכינוקוקוס, טסטים וחסון לעקיצות יתושים אצל ילדים, במחלת סטרופולוס וטסטים וחיסון לחולים הרגישים לעקיצת דבורים. כיום קרוי האיגוד: האיגוד לאלרגיה ואימונולוגיה קלינית.

לס היה פעיל בבניית בית הרופא בתל אביב בשנת 1952 .

לס נבחר לחבר הכבוד הראשון של איגוד האלרגולוגיים בארץ.

בנו הוא חבר הכנסת והרופא יורם לס.

נקבר בבית העלמין קריית שאול.

## לקריאה נוספת
*נתן לס, הרפואה 140, ינואר 2001, עמ' 80.
*update הרפואה, "אלרגיה ואימונולוגיה", ד"ר ישראל גלזר, אוקטובר 2011, עמ' 12–18, https://issuu.com/doctorsonly/docs/201110_immunology_update_2
*האיגוד לאלרגיה אימונולוגיה קלינית

## קישורים חיצוניים

## הערות שוליים

קטגוריה:ישראלים ילידי האימפריה הרוסית
קטגוריה:אנשי העלייה החמישית
קטגוריה:בוגרי אוניברסיטת וינה
קטגוריה:אלרגולוגים ישראלים
קטגוריה:רופאים ביישוב
קטגוריה:תל אביב-יפו: רפואה
קטגוריה:סגל בית החולים הדסה תל אביב
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1905
קטגוריה:ישראלים שנפטרו ב-2000
ז'קלין ואן מרסן

**ז'קלין איבון מטה (ז'ק) ואן מרסן** (בהולנדית: **Jacqueline van Maarsen**; 30 בינואר 1929 – 13 בפברואר 2025) הייתה כורכת הולנדית. נודעה בזכות ידידותה עם כותבת היומן אנה פרנק.

## נעורים
ואן מרסן נולדה באמסטרדם למשפחה הולנדית-יהודית. אביה, היימן ואן מרסן, היה יהודי הולנדי ואמה אלינה הייתה צרפתיה נוצריה. ב-1940, כאשר הנאצים פלשו להולנד, נאלצה ואן מרסן לעזוב את בית הספר ולעבור לבית ספר יהודי, שם התיידדה עם אנה פרנק, סאנה לדרמן וחנה גוסלר. ואן מרסן הייתה מזכירתו של מועדון פינג-פונג שאת הקמתו יזמו חברותיה.

אנה פרנק וואן מרסן התיידדו ולעיתים קרובות ביקרו זו בביתה של זו. ביולי 1942 הסתתרה משפחתה של אנה פרנק ללא ידיעת ואן מרסן. ביומנה הביעה אנה פרנק ביקורת עצמית באשר לתובעניות שהפגינה כלפי ואן מרסן: "אני רק רוצה להתנצל ולהסביר את הדברים", כתבה. לאחר חודשיים וחצי במסתור כתבה אנה פרנק מכתב פרידה לוואן מרסן ביומנה ונשבעה לקיים עמה ידידות לכל חייה. ואן מרסן קראה קטע זה רק עם פרסום היומן.

בתקופה זו חשה ואן מרסן את איומי המעצר עקב יהדותו של אביה, שכן הנאצים היו עוצרים יהודים בכל רחבי הולנד. אמה הנוצרית של ואן מרסן הסירה את סימן הזיהוי "ג'יי" מתעודות הזהות של המשפחה (לוואן מרסן היה אבא יהודי) וכך יכלה ואן מרסן להינצל מהיתפסות באקציה וגירוש בטרנספורט, ואף הצליחה לחזור ללמוד במערכת החינוך הכללית.

## לאחר מלחמת העולם השנייה
אחרי המלחמה, כשהתגלה שאנה פרנק נספתה, יצר אוטו פרנק, אביה של אנה, קשר עם ואן מרסן. ואן מרסן הייתה מהראשונים שלהם הראה פרנק את יומנה של אנה פרנק. בשנת 1947 פורסם "יומנה של נערה צעירה".

ואן מרסן למדה כריכת ספרים וזכתה להכרה מקצועית. ב-1954 נישאה לחבר ילדותה, רוד סנדרס, ונולדו להם שלושה ילדים ושבעה נכדים. היא כתבה חמישה ספרים על ידידותה עם אנה פרנק ובשנת 2008 הופיעה בסרט תיעודי על חברי הכיתה של אנה פרנק.

מאז 1987 נשאה הרצאות על אנה פרנק בבתי ספר בגרמניה ובארצות הברית.

ואן מרסן כתבה סיפורים קצרים, בהשראת מסעותיה.

ואן מרסן התגוררה באמסטרדם.

## ספרים
* **אן ויופי** (1990)
* **חברתי, אנה פרנק** (1996)
* **"שמי אן", היא אמרה, "אנה פרנק"** (2003)
* **חברה ושמה אנה** (2004)
* **לרשת את אנה פרנק** (2009)

## ראו גם
* שואת יהודי הולנד
* 

## קישורים חיצוניים
*  מרסן ב-IMDb

## הערות שוליים

קטגוריה:יהודים הולנדים
קטגוריה:אישים שקשורים לאנה פרנק
קטגוריה:שואת יהודי הולנד
קטגוריה:הולנדיות שנולדו ב-1929
קטגוריה:הולנדים שנולדו ב-1929
קטגוריה:נפטרות ב-2025
קטגוריה:הולנדים שנפטרו ב-2025
פסז' פנסק

**פסז' פֵּנְסַק** היה המרכז המסחרי הראשון בתל אביב, תחת קורת גג אחת.
## היסטוריה
הפסז' תוכנן על ידי מהנדס העיר הראשון של תל אביב, יהודה מגידוביץ, ובשנת 1925 נבנה על ידי היהודי-פולני מאמריקה, מרדכי (צבי אריה) פנסק. הקבלן היה שמואל וילסון. פסז' פנסק בנוי בסגנון אקלקטי, סגנון מעורב המשלב בנייה אירופית עם מאפיינים מזרחיים. הפסז' נמצא ברחוב הרצל מספר 16, מול הרצלילינבלום.

פסז' פנסק בנוי בצורת ריבוע סביב חצר פנימית מרוצפת. בחצר המבנה, בן שלוש הקומות, פעלה "מעליה", מעלית פריזאית עשויה ברזל ודלתות רשתות, חשופה ובראשה צריח מעוצב כיפת ברזל המזכירה גג צרפתי. המעלית מתוארת פעמים רבות בתור "המעלית הראשונה בארץ ישראל", אולם שתי מעליות תל אביביות קדמו לה. על הגג הייתה מסעדה וגינת גג בשם "השרון". מאוחר יותר התווספה קומה רביעית, כשעוד היה נדיר למצוא באזור בתים בגובה כזה.

על חזית הבניין, מכיוון רחוב הרצל, מסותתת הכתובת "פסג' פנסק" בעברית ו-"PENSAKS PASSAGE" באנגלית.

המבנה נמצא במגרש השייך למתחם אחוזת בית, אך לא הוגרל ונשאר ריק עד לשנת 1925. בעבר שימש הבניין לחנויות, למסחר ולבתי מלאכה ובתקופות מסוימות אף שכנו בו מערכות עיתונים שונות (ביניהם ידיעות אחרונות והצופה).

כיום הקומות העליונות מושכרות כדירות (מחולקות) עם תקרות גבוהות ורצפות מקושטות. קומת הקרקע היא מסחרית, כוללת חנויות בגדים.

## גלריה

Pensak's passage - WLM 2013 - ovedc - 11.JPG|שלט "למעליה"
Pensak's passage - WLM 2013 - ovedc - 18.JPG|המעלית בחצר
Pensak's passage - WLM 2013 - ovedc A - 16.JPG|החצר הפנימית
Pensak's passage - WLM 2013 - ovedc A - 17.JPG|חדר המדרגות (המדרגות בנויות מחול ים וצדפים)


## קישורים חיצוניים

* 
* רמי נוידרפר, על בתי הקפה הראשונים של תל אביב, באתר E-mago
* סיור אדריכלות וביקור בתערוכות אמנות ועיצוב ביום שישי - פסז' פנסק, רח' הרצל 16, באתר scooper
* הפסז’ הראשון בעיר / תמונות תל אביביות, תל אביב אונליין, 8 בדצמבר 2025

## הערות שוליים

קטגוריה:תל אביב-יפו: מבנים לשימור
קטגוריה:תל אביב: היסטוריה
קטגוריה:מרכזי קניות
קטגוריה:רחוב הרצל (תל אביב)
קטגוריה:בנייה ופיתוח בתקופת המנדט
יהודה לייב לאופולד פליישר

**יהודה לייב לאופולד פליישר** (בהונגרית: **Lipót Fleischer**, בגרמנית: **Leopold Fleischer**,  26 בפברואר 1886, סקשפהרוואר, האימפריה האוסטרו-הונגרית - 2 בדצמבר 1955, טימישוארה) היה פילולוג יהודי-רומני יליד הונגריה, רב בהכשרתו, חוקר הספרות העברית מימי הביניים, נחשב בר סמכא ביצירתו של אברהם אבן עזרא.

פליישר היה גם איש חינוך, מורה לעברית בעיר טימישוארה ברומניה, בה הקים וניהל בית ספר יסודי יהודי ולימד בתיכון היהודי בעיר.

## קורות חיים
יהודה (אריה) לייב לאופולד פליישר נולד בשנת 1886 בסקשפהרוואר כבן בין ששת ילדיהם של יעקב צבי פליישר ואשתו, מריה, בתו של הרב ברוך אקפלד. הוא למד בבית המדרש לרבנים בבודפשט אותו סיים כרב.

בשנת 1918 הקים פליישר ברובע יוזפין בעיר טימישוארה, בחבל באנאט, שהפך אחרי מלחמת העולם הראשונה לחלק מרומניה, בית ספר יסודי יהודי, שבו פעל כמנהל ומורה לעברית. מאוחר יותר היה מורה לעברית גם בתיכון היהודי שקם בעיר.

פליישר כתב עבודות מחקר ומאמרים, בין השאר על יצירתו של אברהם אבן עזרא ופירושים למקרא, שפורסמו החל משנת 1912 בכתבי העת "הצופה לחכמת ישראל", "סיני" ואחרים. הרבה מכתביו נשארו בכתב יד.

בשנת 1948 נסגר בית הספר שבהנהלתו מכוח החלטה של הממשלה הקומוניסטית שאסרה על פעילותם של בתי ספר פרטיים, לרבות אלה שבבעלות קהילות דתיות.

פליישר התחתן עם צילה סרנה לבית ויטמן, שכיהנה גם כן כמורה בבית הספר היהודי. לזוג נולדו שלושה ילדים: ברוך טוביהו; עזרא פליישר, שנודע כחוקר השירה העברית מימי הביניים וכמשורר ואסיר ציון, שזכה בפרס ישראל בעת מאסרו ברומניה; ומרים שנברגר.

## מחקריו
פליישר חקר והכין מהדורות של כתבי אברהם אבן עזרא בתחום האסטרולוגיה ופירושים למקרא.
* **ספר הטעמים - נוסח ראשון מאת אברהם אבן עזרא** הוצא לאור בהוצאת מוסד הרב קוק לפי כתב יד, מחברות לספרות, ירושלים 1951
* **פירוש של אברהם אבן עזרא לספר שמות** בהוצאת ציון
* **פירוש של אברהם אבן עזרא לספר שמות** עם מבוא והערות - בדפוס מנורה, 1926
* **ספר המאורות ** לפי כתב יד של אברהם אבן עזרא שבספריית הוותיקן, עם מבוא והערות 
* **ספר העולם** לפי כתב יד של אברהם אבן עזרא, שבספריית הוותיקן, דפוס HALADAS
* **קורות פירושי אבן עזרא לספר שמות**- בהוצאת קאטצנבורג 1924
* **ר' אברהם החוזה ור' אברהם אבן עזרא** 
* **הנקבר ראב"ע בארץ־ישראל או לא?** - בלוח ירושלים, 1947-1946
* **לקורות יצחק אבן עזרא**
* השתתף בקובץ **אגרות אל ומאת רבני אנקונה**
* **על שני הורוסקופים המיוחסים לאברהם אבן עזרא** - עם נחמיה אלוני

## מקורות מודפסים

* Baruch Tercatin, Lucian Zeev Herșcovici *Prezențe rabinice în perimetrul românesc* ,Hasefer, București ,2008
* Encyclopaedia Judaica 1971/72/Bd 6


## קישורים חיצוניים
* Getta Neumann - Minienciclopedia evreilor din Timisoara 
* הערך על יהדות טימישוארה בלקסיקון היהודי ההונגרי בעריכת פ. אויווארי, ע' 890
1929 Újvári Péter (szerk.)- *Magyar Zsidó Lexikon*
* באתר הגנאלוגי geni
* באתר הגנאלוגי geni
* 

קטגוריה:פילולוגים יהודים
קטגוריה:אנשי חינוך יהודים רומנים
קטגוריה:טימישוארה: יהודים
קטגוריה:יהודים הונגרים
קטגוריה:ילידי 1886
קטגוריה:רומנים שנפטרו ב-1955
קטגוריה:מפרשי פירוש האבן עזרא
הנס איזידור וייזר

**הנס איזידור וייזר** (בגרמנית: **Hans Isidor Weiser**; 1908–1990) היה מפורצי הדרך במדינת ישראל ברפואת השיקום, ייסד וניהל את המרכז לשיקום של צה"ל ליד יפו, ניהל את המכון לרפואה פיזיקלית וראומטולוגית בבית החולים הדסה (תל אביב) ובהמשך בבית החולים איכילוב.

## קורות חיים
וייזר נולד ב-1908 בגרמניה. התקבל ללימודי רפואה בליפציג ובשנת 1933 סיימם. במקביל סיים את האקדמיה לספורט ועבד במחלקה לפיזיולוגיה, באוניברסיטה.

ב-1933 עלה לארץ ישראל.

משנת 1935 ניהל את המכון לרפואת ספורט מבית שטראוס והיה רופא הגימנסיה העברית "הרצליה" .

במלחמת העצמאות ייסד וניהל את המרכז לשיקום של צה"ל ליד יפו. המרכז היה ראשוני, חדשני ופורץ דרך באותם ימים.

בשנת 1952 התמנה למנהלו של המכון לרפואה פיזיקלית וראומטולוגית בבית החולים הדסה בתל אביב.. ב-1961 עם פתיחתו של בית החולים איכילוב, הקים מכון מודרני לרפואה פיזיקלית ושיקום, אשר עמד לרשות שלושת בתי החולים העירוניים - ממשלתיים, (איכילוב, הדסה, בית היולדות הקריה). המכון טיפל בחולים הסובלים ממחלות חריפות וממושכות במערכת שריר-שלד, מחלות דלקתיות וניווניות ומחלות ראומטיות אחרות הגורמות סבל והגבלה בפעולות היום-יומיות. כמו כן טיפל בחולים הסובלים מהפרעות נירו-מוסקולריות שונות והפרעות חבלתיות שונות..

בשנות ה-50 היה ממייסדיה של החברה הישראלית לשיקום וראומטולוגיה.

ב-1978 פרש לגמלאות.

וייזר היה חבר באיגוד השיקום האמריקני, באיגוד השיקום הבינלאומי, וחבר כבוד באיגוד השיקום והרמטולוגיה הישראלי.

פרסם עשרות עבודות מחקר, (בשנים 1969-1972 פרסם 18 עבודות מחקר).

מתלמידיו: פרופ' מיכאל ירון, ד"ר ש. וייס.

נפטר ב-1990. השאיר אישה, ליזל וייזר (1915–2014) וארבעה ילדים.

סשה ברון כהן הוא נכדו..

## ממאמריו
* "נופך לבעיות שיקום חולה פלגה (המיפלגיה)", הרפואה, כרך מ"ג, חוברת ה', י"א אלול תשי"ב, עמודים 71-72

## ראו גם
* שיקום (רפואה)

## לקריאה נוספת
* פרופ' אבי עורי, "מבוא לתולדות הרפואה השיקומית בישראל", 1996, עמוד 56.

## הערות שוליים

קטגוריה:רופאי שיקום ביישוב
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:סגל בית החולים הדסה תל אביב
קטגוריה:רופאי שיקום ישראלים
קטגוריה:ראומטולוגים ישראלים
קטגוריה:תל אביב-יפו: רפואה
קטגוריה:בוגרי אוניברסיטת לייפציג
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1908
קטגוריה:ישראלים שנפטרו ב-1990
יום (נהר)

**נהר יום** () הוא נהר בתאילנד. הוא מתחבר בהמשך אורכו לנהר נאן ולנהרות נוספים בתאילנד. הנהר מספק מקור פרנסה לתושבים רבים בתור ספק דגים. נהר יום עובר בפארק הלאומי המוגן התאילנדי, מאה יום.

## סקירה כללית
שטח הניקוז הכולל של נהר יום ויובליו הוא 23,615.59 קמ"ר (9,285 מיילים רבועים), אגן הניקוז של הנהר מכונה "אגן יום". נהר יום הוא חלק מאגן הניקוז של נהר נאן ושל נהר הצ'או פראיה.

סכר גדול ושנוי במחלוקת תוכנן בנהר בשנת 1991, למרבה מזלם של המתנגדים, הפרויקט ננטש. הוויכוח על הקמת הסכר נפתח שוב בשנת 2011. נכון לשנת 2012, מתנהל דיון על בניית שני סכרים קטנים יותר על נהר יום באזור המדובר במקום סכר הענק שתוכנן.

ממוזער|300px|נקודת המוצא של נהר יום|מרכז

## קישורים חיצוניים


* Living River Siam
*Bangkok Post - Living in the ugly shadow of the kaeng sua ten dam
*A Never-ending Story… Living with the Forest and Protection of the river fish

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תאילנד: נהרות
רן ברץ

ד"ר **רן ברץ** (נולד ביוני 1973, ט"ו בסיון ה'תשל"ג) הוא פובליציסט ומרצה, דוקטור לפילוסופיה. לשעבר מוביל תחום ההסברה בפועל בלשכת ראש הממשלה בנימין נתניהו. מייסדו של אתר האינטרנט "מידה". ברץ תומך בציונות, שמרנות, חירות האדם ושוק חופשי, ומקדם ערכים אלו באמצעות הרצאות וכתיבה באתר "מידה" וכלי תקשורת נוספים.

## ביוגרפיה
ברץ נולד בפתח תקווה. כשהיה בן שבע, עברה המשפחה להתגורר ברעננה. שירת ביחידת מודיעין מוטסת של חיל האוויר. בעל תואר ראשון בפילוסופיה ופסיכולוגיה מאוניברסיטת תל אביב, ותואר שני ושלישי בפילוסופיה מהאוניברסיטה העברית בירושלים. את התואר השני קיבל בשנת 2002 על עבודה שכותרתה "הפילוסופיה של ההיסטוריה בהגותו המאוחרת של הוסרל". את תואר הדוקטור קיבל בשנת 2008, על עבודה בהנחיית שמואל שקולניקוב שכותרתה "דרך האמת ודרך ההיראות: פילוסופיית הטבע של פרמנידס".

ב-2008 ייעץ לכתיבת דו"ח "מדד הציונות" של תנועת אם תרצו. על פי הדוח קיים פער משמעותי בין עמדות הציבור בישראל בנושאי לאומיות וציונות לבין השיח האינטלקטואלי המקודם במחלקות מדעי המדינה באוניברסיטאות בישראל.

ב-2012 הקים את אתר האינטרנט "מידה" והוא מנכ"ל עמותת "אל הפרט" המפעילה אותו.

בנובמבר 2015 ביקש ראש הממשלה בנימין נתניהו למנות את ברץ לתפקיד ראש מערך ההסברה הלאומי. המינוי נתקל בקשיים. תחילה התפרסמו בעיתונות פוסטים פוגעניים של ברץ בפייסבוק נגד אישים שונים ובהם ברק אובמה, ג'ון קרי וראובן ריבלין. בעקבות הסערה התנצל ברץ על דבריו. לאחר מכן נפסל המינוי על ידי נציבות שירות המדינה בשל אי עמידה בקריטריונים. ביולי 2016 הצטרף ברץ ללשכת ראש הממשלה כמוביל תחום ההסברה בפועל, ובינואר 2017 הודיע על החלטתו לפרוש מתפקיד זה.

בעל טור קבוע במוסף "היומן" של העיתון מקור ראשון.

ברץ משמש איש סגל במכללה למדינאות. בעבר היה מתרגל ומרצה מן החוץ באוניברסיטה העברית, וכיום הוא גם מעביר הרצאות בארגון חזון לאומי בתוכנית למנהיגות ציבורית.

## חיים אישיים
ברץ גר בכפר אדומים. הוא נשוי לד"ר אדווה ברץ ואב לארבעה. במלחמת חרבות ברזל, במבצע מרכבות גדעון נהרג בן זוגה של ביתו עומר ואן גלדר.

## קישורים חיצוניים

* ארכיון כתבות באתר מידה
*
* 
* 
* 
* 
* 
* 
*

**מאמריו**:
* 

**מהרצאותיו**:
* 

## הערות שוליים

קטגוריה:עובדי משרד ראש הממשלה
קטגוריה:פעילי הסברה ישראלית
קטגוריה:סגל מרכז שלם
קטגוריה:פובליציסטים ישראלים
קטגוריה:סגל מידה
קטגוריה:בוגרי אוניברסיטת תל אביב
קטגוריה:בעלי תואר דוקטור מהאוניברסיטה העברית בירושלים
קטגוריה:כפר אדומים: אישים
קטגוריה:ישראלים שנולדו ב-1973
לויד בנטסן

**לויד מילרד בנטסן הבן** (באנגלית: ****; 11 בפברואר 1921 – 23 במאי 2006) היה פוליטיקאי אמריקאי שכיהן כמזכיר האוצר של ארצות הברית ה-69, כסנאטור מטעם מדינת טקסס וכחבר בית הנבחרים של ארצות הברית. היה מועמד המפלגה הדמוקרטית לתפקיד סגן הנשיא בבחירות לנשיאות ארצות הברית 1988.

## ביוגרפיה
בנטסן נולד ב-11 בפברואר 1921 במישן, טקסס ללויד מילרד בנטסן האב, איש עסקים ממוצא דני, ולעדנה רות קולבת'. בשנת 1942 סיים תואר ראשון במשפטים באוניברסיטת טקסס באוסטין.

לאחר שסיים את לימודיו, גויס בנטסן לחיל האוויר של ארצות הברית, שירת במהלך מלחמת העולם השנייה וקיבל את צלב התעופה המצוינת לאחר שהמטוסים שהטיס, מפציצים כבדים מדגם B-24 ליברייטור, הופלו פעמיים. מאוחר יותר במהלך המלחמה הועלה לדרגת מייג'ור. את שירותו הצבאי סיים בדרגת קולונל.

בשנת 1946, לאחר שסיים את שירותו הצבאי, כיהן כשופט בטקסס עד 1948, אז נבחר להיות חבר בית הנבחרים של ארצות הברית. נבחר מחדש פעמיים וכיהן בתפקיד עד 1955.

לאחר שעזב את תפקידו בבית הנבחרים, עבד בתפקידים שונים בשוק ההון.

בשנת 1970 חזר לפוליטיקה, ונבחר לכהן כסנאטור, ונבחר מחדש שלוש פעמים.

בשנת 1988, ניצח מייקל דוקאקיס בבחירות המקדימות והיה מועמד המפלגה הדמוקרטית לתפקיד נשיא ארצות הברית, ובחר בבנטסן למועמד לתפקיד סגן נשיא ארצות הברית. בבחירות ניצח מועמד המפלגה הרפובליקנית.

בשנת 1992 מינה אותו ביל קלינטון, לאחר שזכה בבחירות לנשיאות של אותה השנה, לתפקיד מזכיר האוצר של ארצות הברית, בו כיהן עד דצמבר 1994, אז פרש מהחיים הפוליטיים.

בשנת 1998 עבר בנטסן שבץ מוחי.

ב-23 במאי 2006 נפטר בנטסן בביתו שביוסטון, טקסס בגיל 85, ונקבר בבית הקברות פורסט פארק לאונדייל שביוסטון.

## קישורים חיצוניים

* 
* 
* 

## הערות שוליים

קטגוריה:אמריקאים ילידי טקסס
קטגוריה:נציבי מחוזות בארצות הברית
קטגוריה:חברי הקבינט של ארצות הברית בממשל ביל קלינטון
קטגוריה:חברי בית הנבחרים של ארצות הברית מטקסס
קטגוריה:מעוטרי מדליית החירות הנשיאותית
קטגוריה:מעוטרי צלב התעופה המצוינת (ארצות הברית)
קטגוריה:טייסי חילות האוויר של צבא ארצות הברית במלחמת העולם השנייה
קטגוריה:חברי הסנאט של ארצות הברית מטקסס
קטגוריה:מזכירי האוצר של ארצות הברית
קטגוריה:אמריקאים ממוצא דני
קטגוריה:סנאטורים חברי המפלגה הדמוקרטית
קטגוריה:בוגרי בית הספר למשפטים באוניברסיטת טקסס באוסטין
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מועמדים לסגנות נשיאות ארצות הברית מטעם המפלגה הדמוקרטית
קטגוריה:אמריקאים שנולדו ב-1921
קטגוריה:אמריקאים שנפטרו ב-2006
בלתזר לינסינגר

**בלתזר לינסינגר** (בגרמנית: **Balthasar Linsinger**; 1902 –  19 באוקטובר 1986, טאמסווג ) היה כומר וצייר אוסטרי, חסיד אומות העולם.

לינסינגר נולד בסנקט וייט אים פונגאו . הוא הוסמך לכמורה בשנת 1925. בשנת 1943 היה כומר בגרוסארל  והציע למשפחה יהודית מזלצבורג לבוא אליו לגרוסארל בעת סכנה. בשנת 1944 כאשר הגירוש היה צפוי, הגיעה משפחת באומר היהודית לביתו - בני זוג ושלושה ילדים בגילים שלוש, תשע ו-12. לינסינגר הציג את המשפחה כמשפחה שאיבדה את ביתה בווינה בגלל הפצצה. המשפחה ולינסינגר לא הוסגרו, ושרדו את תקופת הנאציזם.

בשנת 1954 החל לינסינגר לכהן בתור כומר בסנקט מיכאל אים לונגאו .

ב-13 באפריל 2011 הוכר לינסינגר כחסיד אומות העולם. זאת ביוזמת העיתונאית הווינאית אנג'ליקה באומר, אחת מבין שלושה הילדים של האמן היהודי אדוארד באומר, אותו ואת משפחתו הציל לינסינגר.

## קישורים חיצוניים

* 

## הערות שוליים

קטגוריה:אוסטרים חסידי אומות העולם
קטגוריה:מצילים בשואה: אוסטריה
קטגוריה:אוסטרים שנולדו ב-1902
קטגוריה:אוסטרים שנפטרו ב-1986
הרכבת התחתית של דוחה

**דוחה מטרו** היא רכבת תחתית בקטר, אשר נפתחה ב-8 במאי 2019. היא מהווה חלק חשוב ובלתי נפרד ממערכת הרכבות הכללית של קטר. המערכת כוללת ארבעה קווים באורך כולל של 211.9 קילומטרים, מספר התחנות של המערכת עומד על 85 תחנות. היא מחוברת לרכבת הקלה של העיר לוסייל.

## קווים

## קישורים חיצוניים

* 

## הערות שוליים

קטגוריה:דוחה
קטגוריה:קטר: תחבורה
קטגוריה:אסיה: רכבות תחתיות
1947 בירדן

**[[1947]] ב[[ירדן]]** הייתה השנה בה חגגה ירדן שנה מיום היווסדה.

## מנהיגים
* מונרך: עבדאללה הראשון
* ראש ממשלה:
** עד 4 בפברואר: אבראהים האשם
** 4 בפברואר - 28 בדצמבר: סמיר א-ריפאעי
** החל מה-28 בדצמבר: תאופיק אבו אל-הודא

## אירועים
* 20 באוקטובר – בחירות כלליות בממלכה ההאשמית של עבר הירדן

## נולדו
* 20 במרץ – הנסיך חסן בן טלאל
* 20 בספטמבר – מערוף אל-בח'ית, ראש הממשלה ה-69 וה-72 של ירדן
* 5 בנובמבר – וג'יה עויס , שר ההשכלה הגבוהה והמחקר המדעי לשעבר
* תאופיק קרישאן , פוליטיקאי ירדני
* סייד סעיד 
* סעד האיל אל-סרור , פוליטיקאי ירדני ויושב ראש פרלמנט ירדן לשנת 2013

קטגוריה:שנים בירדן
ירדן
גאורגה סקרש

**ג'ורג' סֶקֶרֶש** (בהונגרית: **Szekeres György**  באנגלית: **George Szekeres** בודפשט, 29 במאי 1911 - אדלייד, 28 באוגוסט 2005) היה מתמטיקאי הונגרי-יהודי-אוסטרלי.

## שנותיו המוקדמות
סקרש נולד בבודפשט, הונגריה. קיבל את התואר הראשון שלו בכימיה מאוניברסיטת בודפשט לטכנולוגיה ולכלכלה. עבד 6 שנים בבודפשט בכימיה אנליטית. בשנת 1936 התחתן עם אסתר קליין. כדי לעזוב את אירופה בה גרמניה הנאצית התעצמה, סקרש פנה וקיבל עבודה בשאנגחאי, בה התגורר במהלך מלחמת העולם השנייה, הכיבוש היפני והמהפכה הקומוניסטית. בנם פטר נולד בשאנגחאי.

## עבודתו
בשנת 1948 הוצעה לו משרה באוניברסיטת אדלייד, אוסטרליה, וקיבל אותה ברצון. לאחר כל הצרות שעבר, הוא החל לפרוח כמתמטיקאי. כמה שנים לאחר מכן נולדה בתו ג'ודי. בשנת 1963 המשפחה עברה לסידני, וסקרש קיבל משרה באוניברסיטת ניו סאות' ויילס. הוא לימד שם עד פרישתו לגמלאות בשנת 1975. בנוסף, הוא המציא בעיות עבור אולימפיאדת מתמטיקה בתיכון המנוהל על ידי האוניברסיטה בה לימד.

סקרש עבד צמוד עם הרבה מתמטיקאים בולטים במהלך חייו, ביניהם פאול ארדש, אסתר סקרש, פאל טוראן, רונלד גרהם, אלפרד ון דר פורטן, מיקלוש לצ'קוביץ' וג'ון קוטס.

## פרסים
* בשנת 1968 זכה במדליית תומאס רייקן לייל מטעם האקדמיה האוסטרלית למדעים.
* במאי 2001 יצא לכבודו ספר יובל לרגל יום הולדתו התשעים באוניברסיטת ניו סאות' ויילס.
* בינואר 2001 הוענקה לו מדליית המאה האוסטרלית "עבור שירותו לחברה האוסטרלית ולמדע במתמטיקה טהורה".
* בשנת 2001 איגוד המתמטיקה האוסטרלי יצר את "מדליית גאורגה סקרש" לכבודו.

## קישורים חיצוניים

## הערות שוליים

קטגוריה:מתמטיקאים יהודים הונגרים
קטגוריה:מדענים יהודים אוסטרלים
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:יהודים חברי האקדמיה ההונגרית למדעים
קטגוריה:הונגרים שנולדו ב-1911
קטגוריה:אוסטרלים שנולדו ב-1911
קטגוריה:הונגרים שנפטרו ב-2005
גרייסי

**גרייסי יליאנה רנדון קבאלוס** (בספרדית :**Greeicy Yeliana Rendón Ceballos**; נולדה ב-30 באוקטובר 1992) היא שחקנית וזמרת קולומביאנית. היא ידועה בזכות משחקה בסדרה "צ'יקה ומפירו", שם גילמה את הדמות הראשית, דייזי.

## ביוגרפיה
רנדון נולדה בסנטיאגו דה קאלי, ואיה דל קאוקה, קולומביה, בתם של לואיס אלברטו רנדון ולוסי קבאלוס. בגיל חמש עברה עם משפחתה לבוגוטה, שם היא התעניינה במוזיקה, ולקחה שיעורי משחק, פסנתר, חליל וגיטרה.

## קריירה
הופעתה הראשונה על המסך הייתה בשנת 2007 בתוכנית המציאות "Xs פקטור", עיבוד של הפורמט הבריטי האקס פקטור ששודר בקולומביה, שם הזמר והמלחין חוזה גביריה לקח אותה תחת חסותו, למרות שלא זכתה. הופעתה בתוכנית זו נתנה לה את ההזדמנות להיכנס לעולם המשחק.

היא החלה את קריירת המשחק שלה בשנת 2009 בטלנובלה הקולומביאנית "Cuando el sol llega" ("כאשר השמש מגיעה") וגילמה את דמותה של קרולינה פארה, בתם של זוג השחקנים הראשי.

בשנת 2010 שיחקה בתפקיד משני בטלנובלה "La pola" בתפקיד המשרתת.

בשנת 2011 שחקה בסדרה "Correo del inocentes" ("דואר של חפים מפשע"), בתפקיד פלור פוראס.

בשנת 2012 שיחקה בסדרה "Donde esta Alicia" ("איפה אליסיה"), בתפקיד מרסלה.

בשנת 2013 שיחקה בסדרה "La Prepago" ("מראש"). באותה שנה גילמה את הדמות הראשית בסדרה הנוער "צ'יקה ומפירו", בדמותה של דייזי אובריאן.

בשנת 2014 שיחקה בסדרה "La ronca de oro", בתפקיד פילאר היא מכבת בדמות ראשית על פי סיפור חייה של הזמרת הקולומביאנית הלנה ורגס. באותה שנה שיחקה בסדרה "Los anos maraviosos" (שנים קסומות) בתפקיד קארן גונזלס.

בשנת 2015 שיחקה בסדרה "Tiro de gracia".

בשנת 2016 שיחקה את הדמות הראשית בסדרה "Las vega", בתפקיד קמילה וגה.

בשנת 2017 שיחקה בטלנובלה "Reveng" ("נקמה"), אשר מבוססת על הסדרה האמריקאית "נקמה", בתפקיד גבריאלה פידראיתה.

בשנת 2022 החלה לשחק בסדרת הדרמה "לרקוד בקצב הלב" בשירות נטפליקס.

## מוזיקה
בשנת 2017 התארחה בשיר "Olvidé Tu Nombre".

בשנת 2018 ביצעה דואט בשם "Perdon" עם הזמר הספרדי המצליח דויד ביסבל. השיר התפרסם בחודש ספטמבר וגרף מעל 56 מיליון צפיות ביוטיוב בחודשיים בלבד. חודש לאחר מכן, פורסם דואט שלה עם הזמרת הברזילאית אניטה "Jacuzzi", שיר שנכלל באלבומה הראשון של רנדון אשר עתיד לצאת. לאחר מכן, התארחה ברמיקס לשירה של אנה גרה "Lo malo".

בשנת 2019 פורסם הסינגל "22" אותו ביצעה עם השחקנית והזמרת הארגנטינאית מרטינה סטואסל, ולאחר מכן יצאה בסינגל נוסף (רמיקס) בשם "Mala Fama" בשיתוף עם דנה פאולה. עוד באותה שנה פורסם אלבומה הראשון "Baila", והייתה מועמדת לפרס גראמי הלטיני לאמן החדש הטוב ביותר.

## חיים אישיים
מאז 2012, היא נמצאת בזוגיות עם הזמר מייק באהייה (אנ'). בני הזוג הודיעו שהם מצפים לילד ראשון ב-20 בדצמבר 2021, לאחר חודשים של שמועות. הילד הראשון של בני הזוג, קאי אגרד רנדון, נולד באפריל 2022.

## דיסקוגרפיה
### אלבומי אולפן
* 2019: *Baila*
* 2022: *La Carta*
* 2024: *Yeliana*

## פילמוגרפיה

### טלוויזיה

## קישורים חיצוניים

* תרגום השיר הנשיקות, 2020 התרגום

קטגוריה:שחקניות קולנוע וטלוויזיה קולומביאניות
קטגוריה:זמרות קולומביאניות
קטגוריה:זמרות פופ קולומביאניות
קטגוריה:אמני יוניברסל מיוזיק לטין אנטרטיינמנט
קטגוריה:משתתפי אקס פקטור
קטגוריה:ילידות 1992
1946 בירדן

**[[1946]] ב[[ירדן]]** הייתה השנה בה העניקה הממלכה המאוחדת עצמאות לאמירות עבר הירדן.

## מנהיגים
* מונרך – עבדאללה הראשון
* ראש ממשלה – אבראהים האשם

## אירועים
* 22 במרץ – הממלכה המאוחדת מעניקה לאמירות עבר הירדן עצמאות; 3 שנים לאחר מכן המדינה משנה את שמה לירדן.
* 25 במאי – ייסוד הממלכה ההאשמית של עבר הירדן והכתרת עבדאללה הראשון למלך.

## נולדו
* 7 באוקטובר – נאדר א-דהבי, ראש הממשלה ה-70 של ירדן
* עלי אבו א-ראע'ב, ראש הממשלה ה-66 של ירדן
* אומייה טוקאן, פוליטיקאי וכלכלן ירדני

קטגוריה:שנים בירדן
ירדן
ואטל (בית ספר למלונאות)

ממוזער
**ואטל** (באנגלית: **Vatel**), הוא בית ספר בינלאומי למנהל עסקים, ניהול מלונאות ותיירות.

## תיאור
הוקם בשנת 1981 על ידי אלן סבן, בית הספר הראשון של ואטל היה ממוקם בפריז. מאז 2010, פרוסים שלושים וחמישה בתי ספר של הרשת ברחבי העולם. יסוד הלמידה בבתי הספר ואטל, הוא שילוב בין תאוריה אקדמית וניסיון מקצועי. סבן נוהג לומר כי ״כל הידע התאורטי חייב מיד להיבדק על ידי התנסות מעשית בשטח״. בית הספר ואטל מציעה שני מסלולים שונים, בצ'לור ו-MBA בניהול מלונאי בכיר. הרשת כוללת למעלה מ-7000 סטודנטים ב-35 קמפוסים בכל רחבי העולם.

## ואטל בישראל - ואטל תל אביב
בשנת 2012, הקימה ואטל את ואטל תל אביב, הסניף הראשון של הרשת בישראל בשדרות רוטשילד בתל אביב. מנכ״ל בית הספר הוא מיכאל סבן, ובבית הספר לומדים למעלה מ-100 סטודנטים. בית הספר עובד בשיתוף פעולה עם התאחדות בתי המלונות בישראל, על מנת לקדם את התיירות בישראל. בית הספר מוכר על ידי היחידה להכוונת חיילים משוחררים, פרויקט מסע, משרד הקליטה, משרד התיירות, התאחדות בתי מלון, משרד הכלכלה והרווחה בצרפת.

ב-20 בספטמבר 2017 עזב מנכ"ל בית הספר מיכאל סבן את תפקידו כמנכ"ל, עקב החלטת הנהלת הקבוצה ובעלי המניות לסגור את בית הספר בתל אביב.

### מסלולי לימוד בארץ
ואטל תל אביב מציעה מסלול לימודים לתואר בצ'לור בניהול מלונאי בכיר. המסלול הוא תלת שנתי בשפה האנגלית. הלימודים מתמקדים ביכולות ניהול, ומתן ידע משפטי, מעשי ותאורתי בתחום האירוח הרמה הבינלאומית. הסטודנטים במסלול הבצ'לור ילמדו; תעשיית המלונאות, מנהל עסקים, משאבי אנוש, מדעי המחשב, כלכלה ושיווק.

## רשימת בתי הספר של ואטל בעולם
* פריז (1981)
* ליון (1984)
* נים (1989)
* בורדו (1994)
* מוסקבה - רוסיה (2005)
* בריסל - בלגיה (2009)
* מדריד - ספרד (2009)
* קאזאן - רוסיה (2009)
* Martigny - שווייץ (2010)
* בנגקוק - תאילנד (2002)
* מנילה - הפיליפינים (2007)
* סינגפור (2010)
* הו צ'י מין Ville וייטנאם (2011)
* תל אביב - ישראל (2011)
* מקסיקו סיטי - מקסיקו (2002)
* בואנוס איירס - ארגנטינה (2005)
* מונטריאול - קנדה (2006)
* סלטה - ארגנטינה (2008)
* לוס אנג'לס - ארצות הברית (2008)
* תוניס - תוניסיה (2002)
* מרקש - מרוקו (2006)
* Quatre Bornes מאוריציוס - מאוריציוס (2008)
* מדגסקר (2014)

## קישורים חיצוניים
* 
* 

## הערות שוליים

קטגוריה:תיירות